Hópurin hjá Randers FC hevur verið í Belek í Turkalandi á venjingarlegu. Á túrinum hava bæði superligaliðið og eykaliðið leikt dystir, og hevur Brandur leikt dystir bæði við superligaliðnum og við eykaliðnum. M. a. skeyt Brandur eitt minniligt frísparksmál ímóti Bohemians 1905 úr Kekkia í einum dysti, sum Randers FC vann 2-0. Ígjár leiktur eykaliðini hjá Randers FC og Vejle javnleik 2-2. Brandur Hendriksson var við frá byrjan, og hann skoraði til 1-0 til Randers FC við einum góðum lobbi. TRÝST á PÍLIN á MYNDINI, og síggj málini frá dystinum millum eykaliðini hjá Randers FC og Vejle. Tað er YouTube rásin hjá Randers FC, sum hevur lagt sjónbandið út á YouTube.